##

APSTIPRINĀTS

ar Naujenes bērnu nama iepirkumu komisijas 2015. gada 14.augusta sēdes lēmumu,

Komisijas sēdes protokols Nr. 2 – 3/9

**Iepirkuma**

 „Elektroenerģijas piegāde Naujenes bērnu nama vajadzībām”

nolikums

Identifikācijas Nr. DND 2015/4

## *(Publisko iepirkumu likuma 82.panta kārtībā)*

Daugavpils novadā

**1. Vispārīgā informācija**

* 1. Iepirkuma Identifikācijas numurs – DND 2015/4

1.2. Pasūtītājs

Naujenes bērnu nams,

Reģistrācijas Nr.90000067134,

Daugavas iela 2, c. Krauja, Daugavpils nov., LV - 5462

Kontaktinformācija: tālrunis: 65440257

e-pasta adrese: bernunams@naujene.lv

Iepirkumu organizē Iepirkuma komisija.

1.3. Pasūtītāja pilnvarotās kontaktpersonas:

Edgars Barševskis, Naujenes bērnu nama saimniecības daļas vadītājs.

**1.4. Informācija par iepirkuma priekšmetu**

1.4.1. Iepirkuma priekšmets ir elektroenerģijas piegāde Naujenes bērnu nama vajadzībām, atbilstoši tehniskās specifikācijas prasībām (1. pielikums).

1.4.2. Iepirkuma priekšmeta CPV kods: 09310000-5.

1.4.3. Iepirkuma procedūras veids - iepirkuma procedūra saskaņā ar Publisko iepirkumu likuma 82.panta prasībām.

1.4.4. Paredzamais līguma izpildes laiks: viens gads no 2015.gada 11.septembra. Līguma izpildes laikā Pasūtītājam ir tiesības iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt elektroenerģijas iepirkuma prognozējamus apjomus.

1.5.5. Līguma izpildes vieta: Naujenes bērnu nama objekts, kas norādīts tehniskajā specifikācijā.

# **Nolikuma saņemšana**

* 1. Ar Nolikumu un tā pielikumiem pretendenti var iepazīties un saņemt tos Daugavpils novada domes mājas lapas [www.daugavpilsnovads.lv](http://www.daugavpilsnovads.lv) sadaļā „Iepirkumi”.
	2. Lejupielādējot Iepirkuma nolikumu, ieinteresētais piegādātājs uzņemas atbildību sekot līdzi turpmākām izmaiņām Iepirkuma noteikumos, kā arī Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja interneta mājas lapā pie Iepirkuma nolikuma.
	3. Iepirkuma komisija pēc pretendenta pieprasījuma sniedz papildu informāciju par Nolikumu, ja pieprasījums rakstiski iesniegts atbilstoši Publisko iepirkumu likumam.
1. **Piedāvājuma iesniegšanas vieta, datums, laiks un kārtība**
	1. Ieinteresētās personas piedāvājumus var iesniegt līdz 2015.gada 31.augustam, plkst.11.45Daugavas ielā 2, c. Krauja, Daugavpils novadā, iesniedzot personīgi vai atsūtot pa pastu. Pasta sūtījumam jābūt nogādātam šajā apakšpunktā noteiktajā adresē līdz iepriekšminētajam termiņam.
	2. Piedāvājumi, kas nav iesniegti noteiktajā kārtībā vai kas saņemti pēc norādītā iesniegšanas termiņa, netiek pieņemti (izskatīti) un neatvērti tiek atdoti vai nosūtīti atpakaļ iesniedzējam.
	3. Pretendents var atsaukt (iesniedzot rakstveida iesniegumu) vai mainīt savu piedāvājumu līdz piedāvājumu iesniegšanas termiņa beigām, ierodoties personīgi Naujenes bērnu namā, Daugavas ielā 2, c. Krauja, Daugavpils novadā. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
	4. Pēc piedāvājumu iesniegšanas termiņa beigām pretendents nevar grozīt savu piedāvājumu.
2. **Piedāvājuma noformējums**
	1. Iepirkumam jāiesniedz 1 (viens) piedāvājuma oriģināls.

4.2. Piedāvājumu pretendents iesniedz aizlīmētā un aizzīmogotā aploksnē, uz kuras norāda:

* + 1. pasūtītāja nosaukumu un juridisko adresi;
		2. pretendenta nosaukumu, juridisko adresi un kontaktinformāciju;
		3. Atzīmi:

***Piedāvājums iepirkumam***

***„Elektroenerģijas piegāde Naujenes bērnu nama vajadzībām”***

***identifikācijas Nr. DND 2015/4. Neatvērt līdz 2015.gada 31.augustam, plkst. 11.45***

* 1. Piedāvājums sastāv no Pretendenta atlases dokumentiem, ieskaitot pieteikumu dalībai iepirkumā (2. pielikums), un Finanšu piedāvājuma (Finanšu piedāvājuma forma 3.pielikumā).
	2. Visiem pretendenta iesniegtajiem dokumentiem un to atsavinājumiem ir jābūt noformētiem atbilstoši 2010.gada 6.maija likuma „Dokumentu juridiskā spēka likums” prasībām un 2010. gada 28. septembra Ministru kabineta noteikumiem Nr. 916 „Dokumentu izstrādāšanas un noformēšanas kārtība”.
	3. Piedāvājuma dokumentiem jābūt savstarpēji caurauklotiem, sanumurētiem un jāatbilst pievienotajam satura radītājam, un apliecinātiem ar pretendenta amatpersonas parakstu, paraksta atšifrējumu, norādot cauraukloto lappušu skaitu.
	4. Piedāvājumu jāsagatavo datorrakstā latviešu valodā. Kvalifikāciju apliecinoši dokumenti (piemēram, sertifikāti) var tikt iesniegti citā valodā. Citā valodā sagatavotajiem piedāvājuma dokumentiem jāpievieno pretendenta apliecināts tulkojums latviešu valodā atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām.
	5. Piedāvājumā iekļautajiem dokumentiem jābūt skaidri salasāmiem, bez dzēsumiem, labojumiem un svītrojumiem vai citām īpatnībām.
	6. Piedāvājumu paraksta pretendenta pārstāvis ar paraksta tiesībām vai tā pilnvarota persona.
	7. Iesniedzamo dokumentu kopijas ar savu parakstu un uzņēmuma zīmogu apstiprina iestādes vadītājs vai pilnvarotā persona. Iesniedzot piedāvājumu piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

4.10. Iesniedzot piedāvājumu, pretendents pilnībā piekrīt visiem Nolikuma noteikumiem.

4.11. Pretendents var iesniegt tikai vienu piedāvājumu.

4.12. Informācijas apmaiņa starp pasūtītāju un pretendentu notiek rakstveidā pa pastu un pa faksu.

4.13. Iesniegtie piedāvājumi, kas iesniegti līdz piedāvājuma iesniegšanas termiņa beigām un piedalās iepirkumā, netiek atdoti atpakaļ pretendentiem. Iepirkuma izbeigšanas gadījumā iesniegtie piedāvājumi netiek atdoti atpakaļ pretendentiem.

**5. Prasības pretendentiem**

* 1. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs.
	2. Pretendents ir reģistrēts elektroenerģijas tirgotāju reģistrā un saņēmis licenci par tiesībām veikt elektroenerģijas tirdzniecību
	3. Nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu vai tas netiek likvidēts.

5.4. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 eiro.

5.5. Pretendents ir noslēdzis sistēmas lietošanas līgumu ar tādu sistēmas operatoru, kura licences darbības zona aptver Daugavpils pilsētas un Daugavpils novada administratīvo teritoriju vai rakstveidā apņemas noslēgt šādu līgumu, gadījumā, ja iegūs tiesības noslēgt iepirkumu līgumu

5.6. Visos pretendenta atlases dokumentos pretendenta nosaukumam un rekvizītiem ir jāatbilst Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstī reģistrācijas apliecībā minētajam.

1. **Iesniedzamie dokumenti**

6.1. Pretendenta parakstīts pieteikums dalībai iepirkumā (2.Pielikums).

6.2. Latvijas Republikas Uzņēmuma reģistra vai līdzvērtīgas uzņēmējdarbību vai komercdarbību reģistrējošas iestādes ārvalstī izdotu reģistrācijas apliecības apliecinātu kopiju (ja tāda ir izsniegta);

6.3. Apliecinājums, ka Pretendents ir reģistrēts Sabiedrisko pakalpojumu regulēšanas komisijas elektroenerģijas tirgotāju reģistrā;

6.4. Spēkā esoša līguma kopija ar elektroenerģijas sistēmas operatoru;

6.5. Apliecinājums, ka Pretendents atbilst Nolikuma 5.2. un 5.3.punktu nosacījumiem.

6.6. Finanšu piedāvājums

6.6.1. Finanšu piedāvājums jāiesniedz atbilstoši Nolikuma 3.pielikumam.

6.6.2. Piedāvājumā norāda elektroenerģijas 1 (vienas) kilovatstundas (kWh) cenu ar pieciem cipariem aiz komata. Šajā cenā ir jāietver visas ar iepirkuma priekšmetu saistītās izmaksas, atlaides un piemaksas, maksa par balansēšanas pakalpojumu, ka arī visi nodokļi (izņemot pievienotās vērtības nodokli) un nodevas, ja tādas ir paredzētas, ka arī visi iespējamie riski, kas saistīti ar tirgus cenu svārstībām plānotajā līguma izpildes laikā. Elektroenerģijas cenā neietver obligātā iepirkuma komponentes un sistēmas pakalpojumu tarifus.

**7. Piedāvājumu vērtēšana un piedāvājuma izvēles kritēriji**

7.1. Iepirkuma komisija veic pretendentu atlasi un piedāvājumu atbilstības pārbaudi atbilstoši Publisko iepirkumu likumam un Nolikumam. Pretendentu piedāvājumus, kas ir tikuši atzīti par neatbilstošiem pretendentu atlases vai tehnisko-finanšu piedāvājumu atbilstības pārbaudes laikā, Iepirkuma komisija tālāk neizskata un noraida pretendenta piedāvājumu kā neatbilstošu Nolikuma prasībām.

7.2. Iepirkuma komisija atzīst par neizturējušiem atlases un kvalifikācijas pārbaudi un nepielaiž pie tālākās vērtēšanas to pretendentu piedāvājumus, kuri neatbilst Nolikuma pielikumā 5.sadaļā izvirzītajām prasībām un 6.sadaļā noteiktajiem dokumentiem.

7.3. Iepirkuma komisija pārbauda, vai finanšu piedāvājumā nav aritmētisku kļūdu. Ja piedāvājumā tiek konstatēta aritmētiska kļūda, tā tiek labota saskaņā ar normatīvajos aktos noteiktajām prasībām.

7.4. Iepirkuma komisija izvēlas piedāvājumu ar **viszemāko cenu**, kas atbilst Nolikumā minētajām prasībām un tehniskajai specifikācijai.

7.5. Ja vairāku Pretendentu piedāvājumu vērtējums ir vienāds, Iepirkuma komisija nosaka uzvarētāju to pretendentu, kurš piedāvājumu iesniedza pirmais.

# **8. Papildus pieprasāmā informācija**

8.1. Pamatojoties uz Publisko iepirkuma likuma 8.2.panta piekto daļu iepirkuma komisija, lai pārbaudītu, vai Pretendents nav izslēdzams no dalības iepirkumā Publisko iepirkuma likuma 8.2 panta piektās daļas 1. vai 2.punktā minēto apstākļu dēļ:

8.1.1. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju;

1. par šī Nolikuma 5.2.punktā minētajiem faktiem – no uzņēmumu reģistra;
2. par šī Nolikuma 5.3.punktā minēto faktu - no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta piekrišanu.

8.1.2. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas šī Nolikuma 5.2. un 5.3.punktos noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

8.2. Atkarībā no atbilstoši šī Nolikuma 8.1.1.punkta "b" apakšpunktam veiktās pārbaudes rezultātiem:

8.2.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro;

8.2.2. informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

**9. Iepirkuma līgums**

9.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem un 4.pielikumu „Līguma projekts”.

**10. Iepirkuma komisijas tiesības un pienākumi**

10.1. Iepirkuma komisijas tiesības

10.1.1.Pieaicināt ekspertu pretendentu atlasei un piedāvājumu atbilstības pārbaudei, kā arī piedāvājumu vērtēšanai.

10.1.2. Izslēgt pretendentu no turpmākās dalības iepirkumā, ja pretendenta piedāvājums neatbilst Nolikumā noteiktajām prasībām.

10.1.3. Izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.

10.1.4. Jebkurā brīdī pārtraukt iepirkumu, ja tam ir objektīvs pamatojums.

10.2. Iepirkuma komisijas pienākumi

10.2.1. Pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti Iepirkuma komisijai.

10.2.2. Nodrošināt iepirkuma norisi un dokumentēšanu.

10.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

10.2.4. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu un atbildes uz piegādātāju jautājumiem.

10.2.5. Labot aritmētiskās kļūdas pretendenta finanšu piedāvājumā, informējot par to pretendentu.

10.2.6. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Nolikumu, izvēlēties piedāvājumu vai pieņemt lēmumu par iepirkuma pārtraukšanu, neizvēloties nevienu piedāvājumu, vai izbeigšanu.

**11. Pretendenta tiesības un pienākumi**

11.1. Pretendenta tiesības

11.1.2. Apvienoties grupā ar citiem pretendentiem un iesniegt vienu kopēju piedāvājumu.

11.1.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

11.1.4. Publiska iepirkumu likumā noteiktos termiņos un kārtībā iesniegt iebildumus par Nolikumu.

11.1.5. Saņemt piedāvājuma sagatavošanai nepieciešamo dokumentāciju.

11.2. Pretendenta pienākumi

11.2.1. Sagatavot piedāvājumu atbilstoši Nolikuma prasībām.

11.2.2. Sniegt patiesu informāciju par savu kvalifikāciju un piedāvājumu.

11.2.3. Sekot līdzi pasūtītāja interneta adresē [www. daugavpilsnovads.lv](http://www.dnd.lv) ievietotajai informācijai un iespējamai papildu informācijai par iepirkumu, kā arī sniegtajām atbildēm uz pretendentu jautājumiem.

11.2.4. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.

11.2.5. Segt visas izmaksas, kas saistītas ar piedāvājumu sagatavošanu un iesniegšanu.

11.2.6. Pretendentam, kura piedāvājumu izvēlas Iepirkuma komisija, 5 (piecu) darbdienu laikā, skaitot no uzaicinājuma saņemšanas dienas, jāparaksta līgums.

# **12. Pārējie noteikumi**

* 1. Nolikums sastādīts latviešu valodā uz 6 (sešām) lapām, kam pievienoti šādi pielikumi:

1. pielikums – Tehniskā specifikācija

2. pielikums – Pretendenta pieteikums dalībai iepirkumā

3. pielikums – “Tehniskais - Finanšu piedāvājums” (forma)

4. pielikums – Iepirkuma līguma projekts

Iepirkuma komisijas priekšsēdētājs E. Barševskis

1. pielikums

Iepirkuma” Elektroenerģijas piegāde Naujenes bērnu nama vajadzībām”

(identifikācijas Nr. DND2015/4) nolikumam

Iepirkums „Elektroenerģijas piegāde Naujenes bērnu nama vajadzībām”

identifikācijas numurs DND 2015/4

TEHNISKĀ SPECIFIKĀCIJA

|  |  |  |  |  |
| --- | --- | --- | --- | --- |
| Nr.p.k. | Līguma izpildes vieta, objekts | Ievadaizsardzības aparāta nominālās strāvas lielums, A | Gada prognozējamais patēriņš kWh | Laika zona |
| 1. | Naujenes bērnu nams, Daugavas iela 2, c. Krauja | 160 | 12 000 | Diennakts no plkst. 00.00 līdz plkst. 24.00 |

Norādītie apjomi ir uzskatāmi par prognozējamiem iepirkuma apjomiem Līguma darbības termiņā. Pasūtītājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt specifikācijā norādīto apjomu.

2. pielikums

Iepirkuma” Elektroenerģijas piegāde Naujenes bērnu nama vajadzībām”

(identifikācijas Nr. DND2015/4) nolikumam

# Pieteikums par piedalīšanos iepirkumā

**„Elektroenerģijas piegāde Naujenes bērnu nama vajadzībām”**

**Identifikācijas Nr. DND 2015/4**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *pretendenta nosaukums*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *adrese, tālruņa un faksa numuri, e-pasta adrese*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *piedāvājuma sagatavotāja vārds, uzvārds, tālruņa un faksa numurs, e-pasta adrese*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *vienotais reģistrācijas numurs*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *uzņēmuma bankas rekvizīti*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā

 *uzņēmuma vadītāja ieņemamais amats, vārds, uzvārds*

ar šī pieteikuma iesniegšanu:

* piesakās piedalīties iepirkumā „Elektroenerģijas piegāde Naujenes bērnu nama vajadzībām”;
* apņemas ievērot iepirkuma Nolikuma prasības;
* apņemas pasūtījuma piešķiršanas gadījumā pildīt visus iepirkuma Nolikumā izklāstītos līguma pamatnosacījumus;
* garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, zīmogs)*

2015.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieteikums jāaizpilda datorsalikumā latviešu valodā.

Pieteikums jāparaksta uzņēmuma vadītājam.

3. pielikums

Iepirkuma” Elektroenerģijas piegāde Naujenes bērnu nama vajadzībām”

 (identifikācijas Nr. DND2015/4) nolikumam

**Tehniskais - Finanšu piedāvājums**

**Publiskajam iepirkumam „ Elektroenerģijas piegāde Naujenes bērnu nama vajadzībām”**

**Identifikācijas Nr. DND 2015/4**

 Iepazinušies ar iepirkuma “Elektroenerģijas piegāde Naujenes bērnu nama vajadzībām”nolikuma un tehniskās specifikācijas prasībām, mēs piedāvājam piegādāt elektroenerģiju par šādu līgumcenu:

|  |  |  |  |  |
| --- | --- | --- | --- | --- |
| Objekti | Pieslēguma veids un laika zona | Prognozējamais patēriņš kWh12 mēnešiem | Elektroenerģijas vienas kWh cena (ar pieciem cipariem aiz komata), EUR(bez PVN) | Kopēja elektroenerģijas cena prognozēja-majam patēriņam, EUR (bez PVN) |
| Naujenes bērnu nams, Daugavas ielā 2, c. Krauja, |  | 12 000 |  |  |
|  |  |  | Kopā: |  |
|  |  |  | PVN % |  |
|  |  |  | Kopā ar PVN |  |

Apliecinām, ka mūsu iesniegtā piedāvājumā līgumcenā ir iekļautas visas ar iepirkuma priekšmetu saistītās izmaksas, atlaides un piemaksas, maksa par balansēšanas pakalpojumu, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma izpildes laikā; un elektroenerģijas līgumcenā neietver obligātā iepirkuma komponentes un sistēmas pakalpojumu tarifus.

Uzņēmuma vadītāja ieņemamais amats,

vārds, uzvārds, paraksts un pretendenta zīmogs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2015. gada \_\_\_\_\_\_\_\_\_\_\_\_\_\_\_\_\_\_\_\_\_

 *(vietas nosaukums)* *(datums)*

4. pielikums

Iepirkuma” Elektroenerģijas piegāde Naujenes bērnu nama vajadzībām”

 (identifikācijas Nr. DND2015/4) nolikumam

**PROJEKTS**

**LĪGUMS**

**LĪGUMS NR. <**līguma numurs>

Daugavpils novada Naujenes pagastā 2015.gada „\_\_\_”.\_\_\_\_\_\_\_\_\_\_\_\_

**Naujenes bērnu nams**, tā direktores Lilitas Gasjaņecas personā, kura rīkojas saskaņā ar Nolikumu, turpmāk šā līguma tekstā saukts **Lietotājs**, no vienas puses, un <*Tirgotāja nosaukums*>, reģistrācijas Nr. <*reģistrācijas numurs*> tā <*pilnvarotās personas amats, vārds, uzvārds*> personā, kurš rīkojas saskaņā ar <*pilnvarojošā dokumenta nosaukums*>, turpmāk šā līguma tekstā saukts **Tirgotājs**, no otras puses, abi kopā un katrs atsevišķi turpmāk šā līguma tekstā saukti par Līdzējiem, pamatojoties uz Naujenes bērnu nama iepirkuma procedūras „ **Elektroenerģijas piegāde Naujenes bērnu nama vajadzībām”**, iepirkuma identifikācijas Nr. NBN 2015/4, turpmāk šā līguma tekstā saukts – iepirkums,rezultātiem un *<Tirgotāja nosaukums>* iesniegto piedāvājumu, noslēdz šādu līgumu:

1. Līguma priekšmets un izpildes vieta

1.1. TIRGOTĀJS pārdot un LIETOTĀJS pērk elektroenerģiju saskaņā ar iepirkuma „Elektroenerģijas piegāde Daugavpils novada domes vajadzībām”, identifikācijas Nr. DND2015/4, rezultātiem, kas ir TIRGOTĀJA piedāvājums un šī LĪGUMA 1. pielikums. Elektroenerģijas tirdzniecība neietver elektroenerģijas transportēšanu (piegādi) - pārvadi un sadali.

1.2. LĪGUMĀ 1.pielikumā norādītie elektroenerģijas apjomi ir uzskatāmi par prognozējamiem gada apjomiem LĪGUMA darbības termiņā. LIETOTĀJS ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt norādīto apjomu.

1.3. LIETOTĀJAM ir tiesības samazināt LĪGUMA 1.pielikumā noteikto elektroenerģijas apjomu (daudzumu) un TIRGOTĀJAM nav tiesību pieprasīt, lai LIETOTĀJS LĪGUMA darbības laikā nopirktu un apmaksātu elektroenerģiju Līguma 1.pielikumā noteiktajā piegādes apjomā (daudzumā).

1.4. TIRGOTĀJS pārdod elektroenerģiju saskaņā ar Iepirkuma nolikumā noteiktajām prasībām un TIRGOTĀJA iesniegto piedāvājumu un šo LĪGUMU.

1.5. Elektroenerģijas patērējošais objekts ir:

- Naujenes bērnu nams, Daugavas iela 2, c. Krauja, Daugavpils nov.

**2. Līguma spēkā esamība**

2.1. Šis LĪGUMS ir spēkā no 2015. gada 11. septembra un darbojas līdz 2016.gada 31.augustam.

2.2. Lai LĪGUMS būtu spēkā, ir nepieciešams spēkā esošs sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises.

**3. Elektroenerģijas cena un norēķinu kārtība**

3.1. Elektroenerģijas cena, par kādu TIRGOTĀJS pārdod LIETOTĀJAM elektroenerģiju, tiek noteikta **EUR / kWh** \_\_\_\_\_\_\_\_\_\_\_\_\_\_\_ (Līguma 1.pielikumā ”Finanšu piedāvājums”). Cenā,

tiek ietvertas visas ar iepirkuma priekšmetu saistītās izmaksas, atlaides un piemaksas, maksa par balansēšanas pakalpojumu, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma izpildes laikā. Elektroenerģijas cena neietver obligātā iepirkuma komponentes un sistēmas pakalpojumu tarifus, ko LIETOTĀJS apmaksā papildus saskaņā ar sistēmas pakalpojumu līguma un šī LĪGUMA noteikumiem.

3.2. Norēķini par elektroenerģiju notiek reizi mēnesī par LIETOTĀJA faktiski patērētā elektroenerģijas apjoma atbilstoši elektroenerģijas komercuzskaites mēraparātu rādījumiem. Pēc sistēmas pakalpojumu līguma noslēgšanas LIETOTĀJS informē TIRGOTĀJU par līgumā noteikto mēraparātu rādījumu nodošanas kārtību.

3.3. TIRGOTĀJS izraksta un nosūta LIETOTĀJAM rēķinu par iepriekšējā mēnesī patērēto elektroenerģiju pēc LIETOTĀJA faktiski patērētā elektroenerģijas apjoma 10 (desmit) kalendāro dienu laikā pēc elektroenerģijas komercuzskaites mēraparāta rādījumu saņemšanas. PUSES vienojas, ka TIRGOTĀJS var iesniegt LIETOTĀJAM elektroniski sagatavotu rēķinu , nosūtot uz e-pasta adresi \_\_\_\_\_\_\_\_\_\_\_\_\_\_\_\_\_\_\_\_\_\_\_. TIRGOTĀJA izrakstītajos rēķinos, kas sagatavoti elektroniski personas paraksts tiek aizstāts ar tā elektronisko apliecinājumu (autorizāciju). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

3.4. LIETOTĀJS samaksā rēķinu 10 (desmit) kalendāro dienu laikā pēc tā saņemšanas.

**4. Pušu savstarpējās saistības un atbildība**

4.1. PUSES apņemas ievērot Elektroenerģijas tirgus likuma, Enerģētikas likuma, Ministru kabineta 2011.gada 29.novembra noteikumus Nr. 914 "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības

4.2. LIETOTĀJA pienākumi:

4.2.1. noslēgt līgumu ar elektroenerģijas sistēmas operatoru par sistēmas pakalpojumiem LĪGUMA 1.5. punktā norādītajās adresēs;

4.2.2. nekavējoties informēt TIRGOTĀJU, ja līdz kārtējā mēneša 15.datumam nav saņemts rēķins par iepriekšējā mēnesī patērēto elektroenerģiju;

4.2.3. pilnā apjomā apmaksāt TIRGOTĀJA izrakstītos rēķinus 10 (desmit) kalendāro dienu laikā pēc tā saņemšanas. Rēķina apmaksas datums ir pilnas rēķinā norādītās maksājuma summas ieskaitīšanas diena TIRGOTĀJA bankas kontā;

4.2.4. Par 3.4. punktā noteiktā maksājuma termiņa pārsniegšanu LIETOTĀJS maksā TIRGOTĀJAM līgumsodu 0.1% (vienu desmitdaļu procenta) apmērā no laikā nesamaksātās summas par katru nokavēto kalendāro dienu;

4.2.5. 10 (desmit) dienu laikā rakstveidā informēt TIRGOTĀJU par LIETOTĀJA juridiskā statusa, nosaukuma, adreses u.c. rekvizītu maiņu, kā arī piederošo objektu, kuriem tiek piegādāta elektroenerģija, īpašuma vai lietošanas tiesību izmaiņām. Šāds rakstisks paziņojums pēc TIRGOTĀJA akcepta kļūst par šī LĪGUMA neatņemamu sastāvdaļu.

4.3. LIETOTĀJA tiesības:

4.3.1. saņemt balansēšanas pakalpojumu Latvijas Republikas normatīvajos aktos noteiktajā kārtībā;

4.3.2. saņemt no TIRGOTĀJA Latvijas Republikas normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM.

4.4. TIRGOTĀJA pienākumi:

4.4.1. pārdot LIETOTĀJAM elektroenerģiju nepārtraukti, normatīvajiem aktiem atbilstošajā kvalitātē, LĪGUMĀ noteiktajā apjomā un par LĪGUMĀ noteiktajiem tarifiem;

4.4.2. šī LĪGUMA izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA saražotā elektroenerģija;

4.4.3. LĪGUMĀ noteiktajā termiņā iesniegt LIETOTĀJAM rēķinu par iepriekšējā mēnesī patērēto elektroenerģiju pēc elektroenerģijas komercuzskaites mēraparāta rādījumiem;

4.4.4. 10 (desmit) dienu laikā rakstveidā informēt LIETOTĀJU par TIRGOTĀJA juridiskā statusa, nosaukuma, adreses u.c. rekvizītu maiņu.

4.5. TIRGOTĀJA tiesības:

4.5.1. TIRGOTĀJS ir tiesīgs pieprasīt no LIETOTĀJA avansa maksājumu 1 (viena) mēneša vidējā maksājuma apmērā šādos gadījumos:

- ja LIETOTĀJS ir nokavējis TIRGOTĀJS izrakstīta rēķina apmaksu;

- ja LIETOTĀJS Latvijas Republikas tiesību aktos noteiktā kārtībā atzīts par maksātnespējīgu;

4.5.2. Ja TIRGOTĀJS savlaicīgi nesaņem elektroenerģijas komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.

4.6. PUSES apņemas neizpaust konfidenciālu informāciju, jeb informāciju, kura nav vispārpieejama par otru pusi un LĪGUMU bez otras PUSES rakstiskas atļaujas, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti

**5. Domstarpības un strīdi**

5.1. Visas pretenzijas un strīdus, kas var rasties LĪGUMA izpildes laikā, PUSES risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā.

**6. Nep**ā**rvarama vara**

6.1. PUSES nav atbildīgas par LĪGUMĀ noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt LĪGUMA slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (tālāk tekstā – nepārvaramas varas apstākļi).

6.2. PUSE, kura nevar izpildīt LĪGUMĀ noteiktās saistības nepārvaramas varas apstākļu dēļ, nekavējoties, par to paziņo otrai PUSEI. Pretējā gadījumā PUSEI nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

6.3. Nepārvaramas varas apstākļu gadījumā LĪGUMĀ noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.

6.4. Ja nepārvaramas varas apstākļi turpinās ilgāk nekā 1 (vienu) mēnesi un būtiski ietekmē jebkuras no PUSĒM spēju izpildīt LĪGUMĀ noteiktās saistības, tad otrai PUSEI ir tiesības vienpusēji atkāpties no LĪGUMA, rakstiski par to paziņojot otrai PUSEI. Šādā gadījumā PUSES līdz LĪGUMA izbeigšanai veic savstarpējos norēķinus.

6.5. Nepārvaramas varas apstākļu iestāšanās faktu PUSE, kura nevar izpildīt LĪGUMĀ noteiktās saistības, pierāda ar kompetentas valsts vai pašvaldību institūcijas izdotu dokumentu.

**7. L**ī**guma izbeigšana**

7.1. LIETOTĀJS ir tiesīgs jebkurā laikā vienpusēji atkāpties no LĪGUMA, par to vismaz 1 (vienu) mēnesi iepriekš rakstiski brīdinot TIRGOTĀJU.

7.2. TIRGOTĀJS ir tiesīgs pārtraukt pārdot elektroenerģiju LIETOTĀJAM un vienpusēji atkāpties no LĪGUMA, ja:

7.2.1. LIETOTĀAM nav spēkā vai spēku zaudējis līguma 2.2.punktā minētais sistēmas pakalpojumu līgums, bez iepriekšēja brīdinājuma ar vienpusēju rakstveida paziņojumu;

7.2.2. ja LIETOTĀJS nav apmaksājis vairāk kā vienu no TIRGOTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU.

7.3. Izbeidzot LĪGUMU 7.1. vai 7.2. punktā noteiktajā gadījumā, LIETOTĀJS samaksā TIRGOTĀJAM iesniegtos rēķinus par patērēto elektroenerģiju līdz LĪGUMA izbeigšanās brīdim.

**8. Visp**ā**r**ē**jie noteikumi**

8.1. LĪGUMS var tikt papildināts ar pielikumiem pēc PUŠU rakstiskas savstarpējas vienošanās. Jebkurš LĪGUMA pielikums ir tā neatņemama sastāvdaļa. Visi papildinājumi un grozījumi LĪGUMA tekstā izdarāmi rakstiski un ir spēkā tikai pēc to abpusējas parakstīšanas.

8.2. Neviena no PUSĒM nav tiesīga bez otras PUSES rakstiskas piekrišanas nodot kādu no šajā līgumā paredzētajām saistībām vai tās izpildi trešajām personām, izņemot gadījumus, kad PUSES saistības pārņem tās likumīgais tiesību pārņēmējs.

8.3. Tās PUŠU attiecības, kuras nav atrunātas LĪGUMĀ, tiek regulētas saskaņā ar Latvijas Republikā spēkā esošajiem normatīvajiem aktiem.

8.4. Šis LĪGUMS sastādīts un parakstīts latviešu valodā divos eksemplāros, no kuriem viens glabājas pie LIETOTĀJA, otrs – pie TIRGOTĀJA. Abiem eksemplāriem ir vienāds juridisks spēks.

**PUŠU rekvizīti :**

|  |  |
| --- | --- |
| **TIRGOTĀJS:**  | **LIETOTĀJS:** |
| *Nosaukums**Juridiskā adrese**Reģistrācijas Nr.**Bankas nosaukums**Konta numurs**Bankas kods* | **Naujenes bērnu nams**Daugavas iela 2, c. Krauja, Daugavpils nov.Reģistrācijas Nr. 90000067134Valsts KaseKonts LV39TREL9813220447400Kods TRELLV22 |
| *Pārstāvja amata nosaukums**paraksts**Paraksta atšifrējums* *Parakstīšanas datums*  | Naujenes bērnu nama direktore L. Gasjaņeca2015. gada \_\_\_. \_\_\_\_\_\_\_\_\_\_\_\_ |
|  |  |
| *Z.v.* | Z.v. |